PAGE  

	[image: image1.jpg]



Parlamentul României   

Camera Deputaţilor 
Comisia pentru administraŢie pUblicĂ Şi
amenajarea teritoriului 

	Bucureşti,
	11.02.2020

	Nr.
	4c-7/510




Către,



 BIROUL PERMANENT AL




 CAMEREI DEPUTAŢILOR

Vă înaintăm, alăturat, raportul asupra proiectului de Lege privind modificarea şi completarea Legii nr.185/2013 privind amplasarea şi autorizarea mijloacelor de publicitate, trimis Comisiei pentru administrație publică și amenajarea teritoriului pentru examinare în fond, cu adresa nr. PLx 501/2019 din 28 octombrie 2019.
PREŞEDINTE,

ANGELICA FĂDOR
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T    

asupra proiectului de Lege privind modificarea şi completarea Legii nr.185/2013 privind amplasarea şi autorizarea mijloacelor de publicitate

În conformitate cu prevederile Regulamentului Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. PLx 501/2019 din 28 octombrie 2019, cu dezbaterea în fond, a proiectului de Lege privind modificarea şi completarea Legii nr.185/2013 privind amplasarea şi autorizarea mijloacelor de publicitate, înregistrat la Comisia pentru administrație publică și amenajarea teritoriului cu nr.4c-7/510/29.10.2019.

Senatul a adoptat proiectul de lege în ședința din data de 21 octombrie 2019, în condițiile articolului 75 alineatul (2) teza a III-a din Constituția României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.91 din Regulamentul Camerei Deputaţilor, republicat.

La întocmirea prezentului raport Comisia a avut în vedere:

- avizul favorabil al Consiliului Legislativ (nr.487/14.06.2019)
- avizul negativ al Comisiei juridice, de disciplină și imunități (nr.4c-13/905/17.12.2019)

- avizul nefavorabil al Consiliului Economic și Social (nr.2987/11.06.2019)

Proiectul de lege are ca obiect de reglementare modificarea Legii nr.185/2013 privind amplasarea şi autorizarea mijloacelor de publicitate. Se prevede ca amplasarea mijloacelor de publicitate să fie interzisă în spații verzi care au caracter ornamental, ”amenajate de către autoritatea administrativ locală, care sunt în proprietatea publică terenurile virane, neamenajate în ultimii 3 ani de către administrația locală pot fi folosite pentru amplasarea mijloacelor publicitare.” Se interzice acoperirea cu orice mijloc de publicitate a suprafeţelor vitrate ale clădirilor ”aflate în proprietatea instituțiilor publice.”
Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din 10 februarie 2020. La lucrări, membrii comisiei au fost prezenţi conform listei de prezență.
Din analiza inițiativei legislative s-a constatat că unele intervenții legislative se raportează la forma inițială a Legii nr.185/2013, însă acest act normativ a fost modificat și completat prin Legea nr.154/2017 și, ulterior, republicat în Monitorul Oficial al României, Partea I nr.147 din 15 februarie 2018, dându-se textelor o nouă numerotare. Totodată, semnalăm faptul că prevederile propuse la pct. 5 și 6 vizează intervenții asupra unor articole deja abrogate prin Legea nr.154/2017.

În urma examinării inițiativei legislative și a opiniilor exprimate de către membrii Comisiei, s-a hotărât cu unanimitate de voturi, respingerea proiectului de Lege privind modificarea şi completarea Legii nr.185/2013 privind amplasarea şi autorizarea mijloacelor de publicitate.

În raport cu obiectul şi conţinutul reglementării, proiectul de lege face parte din categoria legilor ordinare.

Consilier parlamentar, Roxana Feraru
Consilier parlamentar, Beatrice Meianu 

